बरेली। पंचायत एवं नगरीय निकाय के जिला निर्वाचन अधिकारी/ जिला मजिस्ट्रेट मनीष चौहान ने शासनादेश के प्रकाश में निगोशियेबुल इंस्टूमेंट एक्ट की धारा 25 के अंतर्गत नगर निगम चुनाव की तिथि 27 जून को सार्वजनिक अवकाश घोषित किया है। डीएम ने यह भी जानकारी दी है कि मतदान की समाप्ति के लिए नियत समय शाम छह बजे से 48 घंटे पूर्व से तथा मतगणना के दिन सात जुलाई को आबकारी दुकानों व मादक पदार्थों की बिक्री पर पूर्णत: प्रतिबंध रहेगा।